IMAGINE LOGO S LICENCIOU K UČEBNICI 
PREČÍTAJTE SI PODMIENKY POUŽITIA PRED INŠTALÁCIOU

Tento dokument popisuje podmienky, za ktorých autori počítačového programu Imagine Logo dávajú oprávnenému používateľovi právo tento program používať.

Oprávneným používateľom je majiteľ výtlačku učebnice "Tvorivá informatika: Prvý zošit z programovania", ku ktorej bola priložená rozmnoženina CD s programom Imagine Logo. Za oprávneného používateľa sa považuje aj žiak alebo študent, ktorý má učebnicu vypožičanú zo školy.

Oprávnený používateľ má právo nainštalovať a používať program Imagine Logo z tohoto CD na ľubovoľnom počte počítačov, ktoré používa alebo vlastní.

Ak je oprávnený používateľ fyzická osoba, rozširuje sa toto právo aj na príslušníkov domácnosti oprávneného používateľa a počítače nimi používané.

Ak je oprávnený používateľ právnická osoba alebo fyzická osoba - podnikateľ, rozširuje sa toto právo aj na jeho zamestnancov (napr. učiteľov školy) a počítače nimi používané za účelom vykonávania svojho zamestnania.

Oprávnený používateľ nezískava právo komerčne šíriť programy naprogramované v jazyku Imagine Logo.

Oprávnený používateľ môže vytvoriť ľubovoľný počet kópií tohoto CD za predpokladu, že vytvorené kópie bude používať len v súlade s vyššie uvedenými podmienkami alebo za účelom archivovania tohoto CD.

Počítačový program Imagine Logo je autorským dielom v zmysle Autorského zákona (Zákon NR SR 618/2003 Z.z. v zmysle neskorších zmien a doplnení) a je preto chránený týmto zákonom.
Neoprávnené kopírovanie či používanie iným spôsobom, než je uvedené v tomto dokumente, je preto trestne stíhateľné.

Ak nesúhlasíte s uvedenými podmienkami, prerušte inštalovanie programu.
